ડાયમંડ બજારના અગ્રણીઓના જણાવ્યા પ્રમાણે અમેરિકામાં આ વખતે ડાયમંડ જ્વેલરીની માગ વધવાની શક્યતા જોવાઇ રહી છે. એટલું જ નહીં રફ ડાયમંડની માઇનિંગ કંપનીઓ પણ ઊંચી માગને પહોંચી વળવા તૈયારીઓ કરી રહી છે. આ વખતે વૈશ્વિક ઉત્પાદન પાંચથી દશ ટકા વધે તેવી સંભાવના છે. તો બીજી બાજુ નોટબંધી બાદ જે ડાયમંડના કારખાનાં બંધ થઇ ગયાં હતાં તેમાં ફરી રોકડની પ્રવાહિતતા વધતાં ફરી ધમધમાટ શરૂ થયો છે. અમદાવાદ ડાયમંડ જ્વેલર્સ એસોસિયેશનના પ્રેસિડેન્ટ પરસોતમ સુતરિયાના જણાવ્યા પ્રમાણે નોટબંધી બાદ અન્ય કારોબારની સાથે ડાયમંડ બજારમાં પણ તેની અસર જોવાઇ હતી, પરંતુ રોકડની પ્રવાહિતા વધતાં ફરી કારોબાર વધ્યો છે.